CELEX: 32020D2078
Language: fi
Date: 2020-12-10 00:00:00
Title: Neuvoston päätös (EU) 2020/2078, annettu 10 päivänä joulukuuta 2020, EU:n ja Kanadan tulliyhteistyösekakomiteassa Euroopan unionin puolesta otettavasta kannasta Kanadan ”Partners in Protection” -suojeluohjelman ja valtuutettuja talouden toimijoita koskevan Euroopan unionin ohjelman vastavuoroista tunnustamista koskevan päätöksen hyväksymiseen

15.12.2020   
               
               
                  FI
               
               
                  Euroopan unionin virallinen lehti
               
               
                  L 424/58
               
            
         NEUVOSTON PÄÄTÖS (EU) 2020/2078,
         annettu 10 päivänä joulukuuta 2020,
         EU:n ja Kanadan tulliyhteistyösekakomiteassa Euroopan unionin puolesta otettavasta kannasta Kanadan ”Partners in Protection” -suojeluohjelman ja valtuutettuja talouden toimijoita koskevan Euroopan unionin ohjelman vastavuoroista tunnustamista koskevan päätöksen hyväksymiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unioni teki neuvoston päätöksellä 98/18/EY (1) Euroopan yhteisön ja Kanadan tulliyhteistyötä ja keskinäistä avunantoa tulliasioissa koskevan sopimuksen, jäljempänä ’tulliyhteistyösopimus’, joka tuli voimaan 1 päivänä tammikuuta 1998.
                  
               
                     (2)
                  
                  
                     Tulliyhteistyösopimuksen 2 artiklassa tulliviranomaisia kehotetaan kehittämään tulliyhteistyötä mahdollisimman laaja-alaisesti.
                  
               
                     (3)
                  
                  
                     Tulliyhteistyösopimuksen 20 artiklan mukaan tulliyhteistyösekakomitean on määrä toteuttaa tulliyhteistyön kannalta tarpeelliset toimenpiteet.
                  
               
                     (4)
                  
                  
                     Unioni teki neuvoston päätöksellä 2014/941/EU (2) toimitusketjun turvallisuuteen liittyvää tulliyhteistyötä koskevan Euroopan unionin ja Kanadan välisen sopimuksen, jäljempänä ’toimitusketjusopimus’, joka tuli voimaan 1 päivänä marraskuuta 2013.
                  
               
                     (5)
                  
                  
                     Toimitusketjusopimuksen 5 artiklan mukaan tulliyhteistyösekakomitealle siirretään toimivalta tehdä päätöksiä riskinhallintatekniikoiden, riskinormien, turvatarkastusten ja kauppakumppanuusohjelmien keskinäisestä tunnustamisesta.
                  
               
                     (6)
                  
                  
                     Tulliyhteistyösekakomitea aikoo hyväksyä viidennessä kokouksessaan ja joka tapauksessa ennen vuoden 2022 loppua päätöksen Kanadan ”Partners in Protection” -suojeluohjelman ja valtuutettuja talouden toimijoita koskevan Euroopan unionin ohjelman vastavuoroisesta tunnustamisesta.
                  
               
                     (7)
                  
                  
                     On aiheellista määrittää kanta, joka otetaan unionin puolesta tulliyhteistyösekakomiteassa, koska Kanadan ”Partners in Protection” -suojeluohjelman ja valtuutettuja talouden toimijoita koskevan Euroopan unionin ohjelman vastavuoroista tunnustamista koskevalla päätöksellä on oikeusvaikutuksia unionissa.
                  
               
                     8)
                  
                  
                     Unionin kannan tulliyhteistyösekakomiteassa Kanadan ”Partners in Protection”-suojeluohjelmanja valtuutettuja talouden toimijoita koskevan Euroopan unionin ohjelman vastavuoroiseen tunnustamiseen olisi perustuttava tulliyhteistyösekakomitean päätösluonnokseen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Euroopan yhteisön ja Kanadan tulliyhteistyötä ja keskinäistä avunantoa tulliasioissa koskevalla sopimuksella perustetun tulliyhteistyösekakomitean viidennessä kokouksessa unionin puolesta otettava kanta Kanadan ”Partners in Protection” -suojeluohjelman ja valtuutettuja talouden toimijoita koskevan Euroopan unionin ohjelman vastavuoroiseen tunnustamiseen perustuu tulliyhteistyösekakomitean päätösluonnokseen (3).
         
         
            2 artikla
            Tämä päätös tulee voimaan päivänä, jona se hyväksytään, ja sen voimassaolo päättyy 31 päivänä joulukuuta 2022.
         
         
            Tehty Brysselissä 10 päivänä joulukuuta 2020.
            
               
                  Neuvoston puolesta
               
               
                  Puheenjohtaja
               
               M. ROTH
            
         
         
            (1)  Neuvoston päätös 98/18/EY, tehty 27 päivänä marraskuuta 1997, Euroopan yhteisön ja Kanadan tulliyhteistyötä ja keskinäistä avunantoa tulliasioissa koskevan sopimuksen tekemisestä (EYVL L 7, 13.1.1998, s. 37).
         
            (2)  Neuvoston päätös 2014/941/EU, annettu 27 päivänä kesäkuuta 2013, toimitusketjun turvallisuuteen liittyvää tulliyhteistyötä koskevan Euroopan unionin ja Kanadan välisen sopimuksen tekemisestä (EUVL L 367, 23.12.2014, s. 8).
         
            (3)  Ks. asiakirja ST13014/20 osoitteessa http://register.consilium.europa.eu.